Diskussion:Omkostningsallokeringsmetoder

message: Det siges, at denne sides neutralitet er omstridt. Det kan godt være - ikke desto mindte dækker den de sidste 60 års forskning indenfor moderne regnskabsteori udført af afdøde professor Palle Hansen hvis banebrydende tanker tager et opgør med hele den klassiske regnskabstradition, som efter hans konklusion er direkte misvisende og ikke giver et retvisende billede af en virksomheds sande økonomiske stilling og fremtid. Man har siden Palle Hansens død forsøgt at gemme hans forskning i glemmebogen. Jeg mener at hans forskning er så banebrydende, at den skal frem i rampelyset. Læs dette referat af Palle Hansens foredrag fra 1979 http://www.tidsskrift.dk/print.jsp?id=82620
Omkostnings allokering stammer fra en fjern fortid, hvor der kun var adgang til databehandling på et primitivt niveau. Af tilfældige historiske årsager skabtes der i løbet af 1960'erne indenfor læren om virksomhedsøkonomi en sondring mellem fagområderne driftsøkonomi og internt regnskabsvæsen. 
Indenfor driftsøkonomien beskæftigede man sig hovedsaglig med lovmæssigheden i virksomhedens omkostningsforløb og forkalkulationer til brug for budgettering.
Indenfor det interne regnskabsvæsen beskæftigede man sig i lang tid næsten udelukkende med indtægts- og omkostningsregistrering af indtrufne hændelser herunder med efterkalkulationer.
Denne arbejdsdeling førte desværre til en urealistisk forestilling om, at der fandtes 2 indholdsmæssigt afvigende sæt af omkostningsbegreber.
 
Det ene kaldtes det driftsøkonomiske omkostningsbegreb, baseret på offerdefinitionen.
Det andet det regnskabsmæssige omkostningsbegreb baseret på den såkaldte forbrugsdefinition.
Efterhånden som kravene om planlægning trængte sig på i erhvervslivet optog det interne regnskabsvæsen både forkalkulationer og budgetlægningen indenfor sine rammer.
Det stod nu klart, at der ikke eksisterede 2 begrebsapparater for omkostninger men kun et og at økonomiinformationer logisk kunne samles i 4 hovedgrupper - analyse, vurdering, planlægning og kontrol.
På hver af disse 4 områder anvendes i stigende grad disponeringssynsvinklen ved klassifikation af omkostninger, og den samme grundlæggende økonomimodel der ligger til grund - nemlig Kapacitetsregnskabsmodellen. 
Selvom it-teknologien har gjort store fremskridt volder det imidlertid stadig teknikerne en del problemer at forstå at modellen hviler på hvad man kan kalde et asymetrisk datagrundlag, som man programmeringsmæssigt stadig ikke mestrer på et niveau, hvor man er istand til at fremstille programmer der på tilfredsstillende måde kan leve op til de avancerede datakrav.
Af denne grund hænger man stadig fast i de gamle metoder hvor man har ændret begrebernes navne fra fordelingsnøgler til costdrivere etc. som f.eks ABC Management, ABC Costing og Time Driven ABC etc. Det ændrer dog ikke det faktum, at beregningerne baseres på urealistisk fordeling af faste omkostninger, som tilhører en forlængst svunden fortid. 
Kapacitetsregnskabet er det 20'de århundredes mest kvalificerede bidrag til økonomiinformation for økonomistyring af resultatcenter opdelte virksomheder idet det lægger økonomiansvaret på de rette skuldre - nemlig de personer i virksomhederne, der skal skabe de planlagte resultater.
Der findes såvidt det vides på nuværende tidspunkt kun en enkelt udbyder af Kapacitetsregnskabet, som tilnærmelsesvist lever op til kravet om asymetrisk data sammenstilling.
, thi vi er jo på diskussionssiden og ikke siden for selve artiklen.(PHansen)
replies: text: Det er faktisk ligefør, at denne tekst er bedre end den der står i selve artikelen. Den er måske lidt for værdiladet p.t., men det kan jo fixes. --MGA73 17. okt 2008, 22:36 (CEST)

message: Hvad hedder Omkostningsallokeringsmetoder på engelsk og tysk? -- Mvh PHansen 16. sep 2007, 20:53 (CEST)
thread_title:  Andre sprog